ĮSAKYMAS

DĖL PAVEDIMO ŠILALĖS MIESTO SENIŪNIJOS SENIŪNUI SKELBTI IR ORGANIZUOTI PAKARTOTINIUS SENIŪNAIČIŲ RINKIMUS

2019 m. spalio 10 d. Nr. DĮV-819

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 33 straipsnio 3 dalimi, Šilalės rajono savivaldybės seniūnaičių rinkimo ir atšaukimo tvarkos aprašo, patvirtinto Šilalės rajono savivaldybės tarybos 2019 m. birželio 21 d. sprendimu Nr. T1-134 ,,Dėl Šilalės rajono savivaldybės seniūnaičių rinkimo ir atšaukimo tvarkos aprašo patvirtinimo“, 1 punktu, 6, 7 ir 32 punktais ir atsižvelgdamas į Šilalės miesto seniūnijos 2019 m. spalio 9 d. raštą Nr. 07-231(1.13) ,,Dėl seniūnaičių rinkimų protokolų“:

1. P a v e d u Šilalės rajono savivaldybės miesto seniūnijos seniūnei Eglei Straukienei skelbti pakartotinių seniūnaičių rinkimų datas ir organizuoti rinkimus.
2. N u r o d a u šį įsakymą paskelbti Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius